TEE

Hμερίδα για την Χρηματοδότηση Έργων και Υποδομών
2025-07-02 08:00 - 17:00 (Europe/Athens) | Αμφιθέατρο του Υπουργείου ΥΠΟΜΕΔΙ, Αθήνα, Ελλάδα
Στις 2 Ιουλίου πραγματοποιείται, στο αμφιθέατρο του Υπουργείου Υποδομών και Μεταφορών, ημερίδα με τίτλο «Χρηματοδότηση Έργων και Υποδομών».
Η εκδήλωση θα εστιάσει στις προοπτικές χρηματοδότησης έργων και υποδομών, καθώς επίσης και των έργων ΣΔΙΤ (Συμπράξεις Δημόσιου-Ιδιωτικού Τομέα), στα Εναλλακτικά Μέσα Χρηματοδότησης, στις Πρότυπες Προτάσεις, σε υφιστάμενες λύσεις για το πρόβλημα της έλλειψης Εργατοτεχνικού Δυναμικού, στην Επιτάχυνση αλλά και στη Συντήρηση των έργων ως αίτημα της εποχής. Εξάλλου, λόγω των εξελίξεων στην Μέση Ανατολή θα υπάρξει και ειδική αναφορά στο πώς η αστάθεια που έχει δημιουργηθεί, ενδέχεται να επηρεάσει τον κατασκευαστικό κλάδο.
Στα τρία θεματικά πάνελ της ημερίδας θα συμμετάσχουν περίπου 20 διακεκριμένοι ομιλητές. Η εναρκτήρια ομιλία θα γίνει από τον κ. Νίκο Παπαθανάση, Αναπληρωτή Υπουργό Εθνικής Οικονομίας και Οικονομικών. Στην ημερίδα θα συμμετάσχουν επίσης ο κ. Νίκος Ταχιάος, Υφυπουργός Υποδομών και Μεταφορών, ο κ. Μανώλης Γραφάκος, Γενικός Γραμματέας Συντονισμού Διαχείρισης Αποβλήτων του ΥΠΕΝ, ο κ. Μάνος Λογοθέτης, Γενικός Γραμματέας Μεταναστευτικής Πολιτικής, ο κ. Νίκος Σέργης, Διευθυντής Μονάδας ΣΔΙΤ, εκπρόσωποι τραπεζών / χρηματοδοτικών οργανισμών, κατασκευαστικών φορέων, μελετητών και συμβούλων. Χαιρετισμό κατά την έναρξη της εκδήλωσης έχει κληθεί να απευθύνει ο Υπουργός Υποδομών Μεταφορών & Δικτύων κ. Χρίστος Δήμας.

Στόχοι της εκδήλωσης, που διοργανώνεται απο το ΣΔΙΤ Forum και την A Εnergy, είναι:

Η ενημέρωση αναφορικά με την πορεία υλοποίησης και την απορρόφηση των πόρων του Ταμείου Ανάκαμψης με έμφαση στις υποδομές.
Η καταγραφή των προτάσεων των ενδιαφερόμενων μερών αναφορικά με εναλλακτικές δυνατότητες χρηματοδότησης για έργα άμεσης προτεραιότητας.
Η αναλυτική παρουσίαση ευκαιριών και προκλήσεων στο πλαίσιο του θεσμού των Πρότυπων Προτάσεων.
Η κατάθεση πρακτικών προτάσεων για την επιτάχυνση των έργων.
Η ανάδειξη λύσεων στο πρόβλημα της έλλειψης εργατοτεχνικού δυναμικού.
Η ανάδειξη της σημασίας της συντήρησης των έργων ως αίτημα της εποχής.

Εγγραφές:
Για να παρακολουθήσετε την ημερίδας μπορείτε να εγγραφείτε στην ακόλουθη φόρμα με αυτόματη επιβεβαίωση.

Φόρμα Εγγραφής στην ημερίδα Χρηματοδότηση Έργων & Υποδομών – ΣΔΙΤ Forum
Για να δείτε το πρόγραμμα, όπως και περισσότερες πληροφορίες για την εκδήλωση, πατήστε εδώ.

3o Επενδυτικό – Επιστημονικό Forum :Ενεργειακή Αξιοποίηση Αποβλήτων - Βιομάζα – Βιομεθάνιο
2025-05-30 10:00 - 17:00 | Ξενοδοχείο DIVANI CARAVEL, Αθήνα , Ελλάδα
Στις 30 Μαΐου 2025 πραγματοποιείται στην Αθήνα (στο Ξενοδοχείο Caravel, Λεωφ. Βασιλέως Αλεξάνδρου 2), το 3o Επενδυτικό – Επιστημονικό Forum :Ενεργειακή Αξιοποίηση Αποβλήτων – Βιομάζα – Βιομεθάνιο.
Το φόρουμ, μέσα από εξειδικευμένες παρουσιάσεις και έγκυρα επιστημονικά στοιχεία, θα εστιάσει στα εφόδια που θα συμβάλλουν μέσα από νέες επενδύσεις στους στόχους για το κλίμα, του νέου Εθνικού Σχεδίου Διαχείρισης Αποβλήτων (ΕΣΔΑ) υπό το πρίσμα της ενεργειακής αξιοποίησης αποβλήτων – βιομάζας – βιομεθανίου, στο πλαίσιο της κυκλικής οικονομίας, της ενεργειακής μετάβασης και της ενεργειακής κρίσης.
Στην εκδήλωση θα εξεταστούν διεξοδικά:
Α. Στον τομέα ανάκτησης και ενεργειακής αξιοποίησης των αποβλήτων:
➔ Οι αποφάσεις αναφορικά με το πώς θα αναπτυχθεί το δίκτυο μονάδων ενεργειακής αξιοποίησης αστικών αποβλήτων και στις βασικές παραμέτρους υλοποίησης, δηλαδή το χωροταξικό, τη διασφάλιση επαρκών ποσοτήτων μη ανακυκλώσιμων αποβλήτων και τους όρους οικονομικής βιωσιμότητας συνολικότερα.
➔ Οι εξελίξεις στον τομέα καθετοποίησης των μονάδων διαχείρισης απορριμμάτων προκειμένου να παράγονται δευτερογενή προϊόντα, αλλά και δευτερογενή καύσιμα SRF-RDF.
➔ Εναλλακτικές δυνατότητες παραγωγής δευτερογενών καυσίμων.
➔ Η σταδιακή ολοκλήρωση επενδυτικών προγραμμάτων της ελληνικής τσιμεντοβιομηχανίας, η οποία στο πλαίσιο της εθελοντικής συμφωνίας συνεργασίας με το ΥΠΕΝ, επιτυγχάνει εδώ και χρόνια, ταυτόχρονα, ανάκτηση ενέργειας και ανακύκλωση υλικών με τη μέθοδο της συν επεξεργασίας.
➔ Η ενεργειακή αξιοποίηση αποβλήτων στο πλαίσιο της βιομηχανικής συμβίωσης. Θα γίνει παρουσίαση χαρακτηριστικών case-studie

Β. Στον τομέα Βιομάζας και Βιομεθανίου:
➔ Το σχέδιο νόμου για το βιομεθάνιο.
➔ Η αδειοδότηση των μονάδων παραγωγής βιομεθανίου και κρίσιμα επενδυτικά ζητήματα για την μετατροπή υφιστάμενων μονάδων βιοαερίου σε βιομεθάνιο: Οι ανταγωνιστικές διαδικασίες, η τιμή πώλησης, η έγχυσή του στο Εθνικό Σύστημα Μεταφοράς ή τα Δίκτυα Διανομής Φυσικού Αερίου, η έκδοση Πιστοποιητικών Ανανεώσιμου Αερίου.
➔ Τα προβλήματα εξασφάλισης της πρώτης ύλης για τις μονάδες βιομεθανίου και εφικτοί τρόποι αντιμετώπισής τους.
➔ Η πρώτη μονάδα συμπιεσμένου βιομεθανίου στην Ελλάδα από την ΔΕΠΑ Εμπορίας.
➔ Η επικείμενη πιστοποίηση του τερματικού σταθμού της Ρεβυθούσας από τον ΔΕΣΦΑ, ως σημαντικό βήμα για την έλευση του bio-LNG, στην Ελλάδα.
➔ Η προοπτική χρήσης του bio-LNG σε Βιομηχανία/ Οδικές Μεταφορές/ Ναυτιλία. Θα παρουσιαστούν νέα επενδυτικά projects, τεχνολογίες και επίκαιρα case-studies.
Την εκδήλωση διοργανώνουν η A-Εnergy και το ΣΔΙΤ Forum, με τη συνεργασία της Γενικής Γραμματείας Συντονισμού Διαχείρισης Αποβλήτων και της Γενικής Γραμματείας Φυσικού Περιβάλλοντος και Υδάτων του Υπουργείου Περιβάλλοντος και Ενέργειας, του ΚΑΠΕ, των Υπουργείων Αγροτικής Ανάπτυξης και Ανάπτυξης και Επενδύσεων, Περιφερειών, ακαδημαϊκών ιδρυμάτων και επιχειρηματικών φορέων.
Πληροφορίες: office@aenergy.gr | office@sditforum.gr
